Φωκάς+Μανουήλ+και+Ιωάννης+(Αγιογράφοι)

=ΟΙ ΑΓΙΟΓΡΑΦΟΙ ΜΑΝΟΥΗΛ ΚΑΙ ΙΩΑΝΝΗΣ ΦΩΚΑΣ =

Οι αγιογράφοι Μανουήλ και Ιωάννης Φωκάς είναι πιθανότατα απόγονοι της μεγάλης αριστοκρατικής οικογένειας των Φωκάδων, οι οποίοι κατάγονταν από την Καππαδοκία, μετοίκησαν στην Κων/πολη και ανέλαβαν υψηλά αξιώματα. Θυμίζουμε τον αυτοκράτορα Νικηφόρο Φωκά. Μετά την ερήμωση της Κρήτης από τους Σαρακηνούς, οικογένειες βυζαντινών πηγαίνουν να κατοικήσουν στο νησί. Μία από αυτές είναι και αυτή των Φωκάδων με αρχηγό τον Ιωάννη Φωκά. Τα αδέρφια Μανουήλ και Ιωάννης Φωκάς, εργάστηκαν στην Κρήτη το 15ο αιώνα. Ειδικότερα, αγιογράφησαν μαζί τον ναΐσκο Εισοδίων της Θεοτόκου Σκλαβεροχωρίου Πεδιάδος, καθώς και το ναό του Αγίου Γεωργίου, όπου λειτουργεί ως ναός του νεκροταφείου του χωριού Αβδού. Επίσης το Ναό Αγίων Κωνσταντίνου και Ελένης στο Αβδού . Οι τοιχογραφίες των Φωκάδων στον Άγ. Κων/νο είναι διαφωτιστικές για τη μελέτη της εξέλιξης της τοιχογραφίας. οι Φωκάδες είναι οι πρόδρομοι της θαυμαστής κρητικής Σχολής, που άκμασε κυρίως το 16ο αιώνα. Ο Μανουήλ Φωκάς αγιογράφησε μόνος (πιθανόν το 1436) το ναΐσκο Αγίου Γεωργίου στην Επάνω Σύμη.